De duabus cabannariis que sunt in Valle Umberto, una fuit donata pro anima Petri fratrem Beraldi et Poncii. Alia donavit Poncius et filius suus Willelmus Sancto Petro, cum campis et silvis et cum molino, et cantum ad illas cabannarias pertinet totum fuit donatum Sancto Petro de Graciaco, et acceperunt inde VIIII solidos; et si aliquis homo est qui ullam quisicionem voluerit facere contra Sancti Petri, anathema sit ante Dominum; et cum Poncius ad finem venit, pro anima sua dedit montem qui dicitur Calvus, cum campis et silvis, Sancto Petro de Graciaco et fratres illius loci, et a Sanna Crosa unam mansionem et tres eminadas de terra, et sunt testes Stephanus Tonninus et Petrus Sebencus, et Avitus Renco et frater suus et Guido.